Jean-Paul Belmondo

Jean-Paul Belmondo (1933–2021) var en fransk skuespiller.

Liv og virke
 Bakgrunn
Jean-Paul Belmondo var sønn av skulptøren Paul Belmondo (1898–1982) og den franske kunstmaleren Madeleine Rainaud-Richard (1901–1997). Faren var en pied-noir av italiensk avstamning, født og oppvokst i Algerie før han så slo seg ned i Paris. Jean-Paul Belmondo hadde således besteforeldre av siciliansk og piemontesisk opphav.Bébel – Jean-Paul Belmondo Fanlisting Belmondo vokste opp i Paris. Han hadde to søsken, Alain Belmondo, som ble filmprodusent, og Muriel Belmondo, som også ble skuespiller. 

Belmondo studerte ved Conservatoire de Paris. Samtidig opptrådte han ved forskjellige provinsteatre før han slo igjennom på Paris-teatrene. 

I franske medier ble Belmondo ofte omtalt som «Bébel».

Filmkarriere
Belmondo begynte sin filmkarriere i 1956. Han spilte en rekke biroller fram til sitt store gjennombrudd i 1960 i filmen Til siste åndedrag (à bout de souffle), som ble stående som en fransk filmklassiker. Belmondo ble raskt en av Frankrikes største stjerner, en antihelt som personifiserte den nye bølgens ideal om vill og opprørsk ungdom.

Som ung hadde han drevet med fotball og boksing, noe som førte til en atletisk fysikk og en brukket nese. Han ble kalt «den styggeste mannen i fransk film», men fikk samtidig roller som etablerte ham som en av de fremste forførerne på det franske filmlerretet. Han ble nær venn med Alain Delon, og i likhet med Delon etablerte han sitt eget produksjonsselskap.

Som skuespiller konsentrerte han seg om action- og humorfilmer og utførte selv alle stunt som rollene hans krevde. Med Mannen fra Rio (1965) er karrieren orientert mot en mer kommersiell kino, hovedsakelig komedier og actionfilmer. I filmen Min venn, Pierrot får Jean-Luc Godard Belmondo til å lese «L'histoire de l'art» av Élie Faure mens han bader.

 Priser og ordener 
Belmondo vant en rekke filmpriser for sine roller. I 1989 ble han tildelt en César-statuett for hovedrollen i Claude Lelouchs spillefilm Itinéraire d'un enfant gâté, men nektet å ta imot hedersbevisningen. I 2011 mottok han en ærespris på Filmfestivalen i Cannes.

Han ble også tildelt flere ordener for sitt kunstneriske virke. I 2019 ble Belmondo utnevnt til storoffiser av Æreslegionen.

 Familie 
Jean-Paul Belmondo var far til Paul Belmondo, som var Formel 1-kjører i to sesonger.

 Filmografi (utvalg) 
Årnorsk titteloriginaltittelregissør1958Unge hyklereLes tricheursMarcel Carné1958Ung og fordervetSois belle et tais-toiMarc Allégret1959Biler, bløff og kjærlighetEin Engel auf ErdenGéza von Radványi1959Bak dobbelt låsA double tourClaude Chabrol1960Vennskapets prisLes distractionsJacques Dupont1960Til siste åndedragÀ bout de souffleJean-Luc Godard1960Ta alle sjanserClasse tous risquesClaude Sautet1960Kvinnen og kjærlighetenLa française et l'amourflere1961To kvinnerLa ciociaraVittorio De Sica1961Smuget i FirenzeLa viacciaMauro Bolognini1961Mestertyven CartoucheCartouchePhilippe de Broca1961Gangsteren La RoccaUn nommé la roccaJean Becker1961En kvinne er en kvinneUne femme est une femmeJean-Luc Godard1962VoldsmennLe doulosJean-Pierre Melville1962En ape om vinterenUn singe en hiverHenri Verneuil1963Alle leker med allePeau de bananeMarcel Ophüls1964Week-end i DunkirkWeek-end à ZuydcooteFrançois Boyer1964Mannen fra RioL'homme de RioPhilippe de Broca1964Lurt opp i stry100.000 dollars au soleilHenri Verneuil1964Fri eksosÉchappement libreJean Becker1964Brudgom på fluktLa chasse à l'hommeEdouard Molinaro1965En vakker sommermorgenPar un beau matin d'étéJacques Deray1965Min venn, PierrotPierrot, le fouJean-Luc Godard1965Kanaljer i KinaLes tribulations d'un chinois en ChinePhilippe de Broca1965Brenner Paris?Paris brûle-t-il?René Clément1966Den uheldige skjørtejegerenTendre voyouJean Becker1967Tyven, tyvenLe voleurLouis Malle1967Casino RoyaleCasino Royaleflere1968OutsiderenHo!Robert Enrico1969Unnskyld, vi robber samme tog!Le cerveauGérard Oury1969Havfruen fra MississippiLa sirène du MississippiFrançois Truffaut1969BorsalinoBorsalinoJacques Deray1970En mann for megUn homme qui me plaîtClaude Lelouch1971Knall, fall og revolusjonLes mariés de l'an deuxJean-Paul Rappeneau1972Purk og skurkLa casseHenri Verneuil1972Hevneren fra MarseilleLa scoumouneJosé Giovanni1972Arvingenl'HeritierPhilippe Labro1974StaviskyStaviskyAlain Resnais1974Den praktfulleLe magnifiquePhilippe de Broca1975Morderens ansiktPeur sur la villeHenri Verneuil1975Den håpløseL'incorrigiblePhilippe de Broca1976Ukjent fiendeLe corps de mon ennemiHenri Verneuil1977Jo verre - jo bedreL'animalClaude Zidi1979Purk eller kjeltringFlic ou voyouGeorges Lautner1979Mot alle oddsL'HerfierPhilippe Labro1980Svindler med peppLe guignoloGeorges Lautner1981Profesjonell killerLe professionnelGeorges Lautner1982Den elleville fluktenL'as des asGérard Oury1983SpanerenLe marginalJacques Deray1984På jentejaktJoyeuses pâquesGeorges Lautner1984Blodig gullLes morfalousHenri Verneuil1985Hold-upHold-upAlexandre Arcady1987Nådeløs purkLe solitaireJacques Deray1995Les MisérablesLes MisérablesClaude Lelouch1998En av toUne chance sur deuxPatrice Leconte2000 SkuespillerneLes ActeursBertrand Blier

 Referanser 

 Eksterne lenker 


 Jean-Paul Belmondo 
 Jean-Paul Belmono.Site of admirers from Russia

Kategori:Franske skuespillere
Kategori:Personer fra Neuilly-sur-Seine